ORDE do 3 de xullo de 2008 sobre aprobación definitiva do Plan Xeral de Ordenación Municipal do Concello da Pobra do Caramiñal (A Coruña).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 01/09/2008

I. Antecedentes.
1. Esta consellería mediante Orde do 1-3-2007 acordou, de conformidade co punto 5º a) do artigo 85 da Lei 9/2002, a aprobación definitiva parcial ao Plan Xeral de Ordenación Municipal do Concello da Pobra do Caramiñal suspendendo a aprobación do plan xeral naqueles ámbitos que se sinalaban na propia orde, quedando pendentes da corrección das súas deficiencias polo concello.
2. Para o cumprimento da Orde do 1-3-2007, o concello remitiu o plan xeral de ordenación modificado, que foi obxecto dunha nova orde, con data do 25-10-2007. Na Orde do 25-10-2007 a consellería acordou, de conformidade co punto 5º a) do artigo 85 da Lei 9/2002, outorgar a aprobación definitiva parcial ao Plan Xeral de Ordenación Municipal do Concello do Pobra do Caramiñal suspendendo a aprobación do plan xeral naqueles ámbitos que se sinalaban na propia orde, quedando pendentes da corrección das súas deficiencias polo concello, que debía enviar á consellería o conxunto de documentos corrixidos do Plan Xeral de Ordenación Municipal que na orde se enumeraban.
3. O Pleno do Concello da Pobra do Caramiñal aprobou o 27-3-2008 os documentos corrixidos correspondentes, logo dos informes emitidos polos servizos municipais, xurídico con data 18-3-2008 e técnico con data 24-3-2008.
4. O expediente municipal foi remitido á Consellería de Política Territorial, Obras Públicas e Transportes para resolver sobre a súa aprobación definitiva, entrou no rexistro desta o día 4-4-2008, e inclúe os seguintes documentos do Plan Xeral de Ordenación Municipal:
-Plano 0-1. Estrutura xeral e orgánica do territorio. Escala 1/10.000.
-Plano 0-2. Clasificación do solo do termo municipal. Escala 1/10.000.
-Plano 1-C. Clasificación do solo do termo municipal. Escala 1/5.000.
-Plano 1-E. Clasificación do solo do termo municipal. Escala 1/5.000.
-Plano 1-G. Clasificación do solo do termo municipal. Escala 1/5.000.
-Planos de ordenación de núcleos rurais a escala 1/2000 denominados NR.13, NR.18, NR.19, NR.20, NR.22, NR.23, NR.28A, N.R.28B, NR.53 e NR.54.
-Planos do estudo do medio rural e análise do modelo de asentamento poboacional denominados MA.13, MA.18, MA.19, MA.20, MA.22, MA.23, MA.28A, MA.28B, MA.53 e MA.54.
-Planos 0-1 e 0-2 reducidos a escala 1/30.000 que acompañan ao tomo de memoria, estratexia de actuación e estudo económico.
II. Consideracións e fundamentación.
II.1. De conformidade co disposto no artigo 89.1º da Lei 9/2002, do 30 de decembro, de ordenación urbanística e protección do medio rural de Galicia, correspóndelle á conselleira de Política Territorial, Obras Públicas e Transportes resolver sobre a aprobación definitiva do Plan Xeral de Ordenación Municipal.
II.2. A Dirección Xeral de Urbanismo elevou un informe-proposta no que se analiza o contido da documentación presentada nos seguintes termos:
As deficiencias do Plan Xeral de Ordenación Municipal sinaladas na Orde do 25-10-2007 consistían na delimitación como áreas de expansión de 6 núcleos rurais de terreos que de acordo cos artigos 13.3º e 32.2º.e) da LOUG debían clasificarse como solo rústico de protección de costas por atoparse a unha distancia inferior a 200 metros do límite interior da ribeira do mar. Na documentación que agora se presenta xustifícanse unhas novas delimitacións dos devanditos núcleos rurais, máis amplas, mediante a identificación como tradicionais dun maior número de edificacións de xeito que os terreos referidos se encontran dentro destes ámbitos de núcleo rural segundo o artigo 13.3º da LOUG, polo que se considera cumprido o contido da Orde do 25-10-2007.
III. Resolución.
Con base no antedito resolvo, de conformidade co disposto no artigo 85.5º a) da LOUG:
Outorgar a aprobación definitiva ao Plan Xeral de Ordenación Municipal do Concello da Pobra do Caramiñal nos ámbitos que non foron obxecto de aprobación polas ordes do 1-3-2007 e do 25-10-2007, o que comprende os seguintes documentos:
-Plano 0-1. Estrutura xeral e orgánica do territorio. Escala 1/10.000.
-Plano 0-2. Clasificación do solo do termo municipal. Escala 1/10.000.
-Plano 1-C. Clasificación do solo do termo municipal. Escala 1/5.000.
-Plano 1-E. Clasificación do solo do termo municipal. Escala 1/5.000.
-Plano 1-G. Clasificación do solo do termo municipal. Escala 1/5.000.
-Planos de ordenación de núcleos rurais a escala 1/2000 denominados NR.13, NR.18, NR.19, NR.20, NR.22, NR.23, NR.28A, N.R.28B, NR.53 e NR.54.
-Planos do estudo do medio rural e análise do modelo de asentamento poboacional denominados MA.13, MA.18, MA.19, MA.20, MA.22, MA.23, MA.28A, MA.28B, MA.53 e MA.54.
-Planos 0-1 e 0-2 reducidos a escala 1/30.000 que acompañan o tomo de memoria, estratexia de actuación e estudo económico.
Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, de 13 de xullo, reguladora da xurisdición contencioso-administrativa.
De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas do Plan Xeral de Ordenación Municipal aprobado definitivamente.
Notifíqueselle esta orde ao Concello e publíquese no Diario Oficial de Galicia.
Santiago de Compostela, 3 de xullo de 2008.
María José Caride Estévez
Conselleira de Política Territorial, Obras Públicas
e Transportes